Jelena Osipova (kunstner)

**Jelena Osipova** (født 1945) er en russisk kunstner og politisk aktivist, fra St. Petersburg. Hun har blitt kjent for sin aktivisme, hun tegner plakater om politiske hendelser og uttrykker sin støtte for alle ofre for vold og statlig undertrykkelse. Hennes kunstneriske uttrykksform er nær primitivismen og har opprinnelse i Andrej Rubljov og Dionisijs fresker.

## Liv og virke
Jelena Osipova ble født 11. november 1945, i  Leningrad (dagens St. Petersburg). Hennes mor var veteran fra andre verdenskrig, oversersjant i sanitetstroppene, mottaker av medaljen *Utmerkelse i kamp*. Hennes far var radiolog. Jelenas foreldre møttes ved fronten. Hennes mor ble dimittert grunnet graviditet, og arbeidet deretter med bokholdet ved et bakeri i Leningrad, mens hennes far dro for å slutte seg til krigen mot Japan og fikk bare se sin datter en gang etterpå.

Osipovas foreldre overlevde beleiringen av Leningrad (1941–1944), men hennes bestefar døde av sult. Hennes bestemor hadde tidligere arbeidet som sikkerhetsvakt ved Det russiske museet. Osipova studerte ved Tavricheskaya kunstskole.

I 1962, på andre forsøk, ble hun tatt inn ved den pedagogiske seksjonen ved skolen. Hennes diplomarbeide ble ferdigstilt i årene 1965–1967 og dedikert til Tovstonogov Bolshoi dramatiske teater som hun hadde satt pris på siden barndommen, komiteen som vurderte arbeidet hennes karakteriserte det som *redolent* og for surrealistisk. 
Senere gjorde hun fire mislykkede forsøk på å fortsette sin kunstneriske utdanning og prøvde å komme inn på Repin imperiale kunstakademi og St. Petersburg Stieglitz statsakademi for kunst og design.

I 1967 begynte hun å arbeide som kunstlærer i en landsbyskole i Vaganovo, Leningrad oblast. Hun skiftet etterhvert arbeidssted til Metallostroy, og etter noe tid ble hun lærer ved en kveldsskole i Leningrad. Hun arbeidet også ti år i et kunststudio i Mojka-slottet, som hun anser som hennes mest fruktbare år som maler. Hun pensjonerte seg i 2009.

Osipova ble senere gift med Gennady Harvardt, men han døde ung under en reise til Sverige. Deres felles sønn (1981–2009) arbeidet som scenearbeider ved Lensovet teater,  Komissarzhevskaya teater og Baltic House. Han døde i 2009 i en alder av 28, av tuberkulose, som følge av rusmisbruk.

Per 2023 bor Osipova alene i en kommunal leilighet på Furshtatskayagaten, hvor det ene av hennes to rom blir brukt for å lagre malerier. Hun mottar en pensjon på  rubel i måneden. På grunn av den lave pensjonen blir hun ikke lenger bøtelagt etter demonstrasjoner i gatene. Hun avslår å selge sine egne kunstverk, inkludert politiske plakater, eller motta økonomisk hjelp, slik at det ikke skal se ut som hun går på kompromiss med sin overbevisning.

## Sosial aktivisme

Første gang hun laget en politisk plakat var i 2002, under den andre Tsjetsjenia-krigen, og etter terrorangrepet mot Dubrovka-teateret i Moskva. Med teksten «Herr president, skift kursen straks!» på et papir, masjerte Osipova til St. Petersburg lovgivende forsamling i Marinkypalasset på Isaksplass. Hennes protest ble ikke lagt merket til. Etter det har hun imidlertid stadig gått ut i gatene med nye protestplakater, og hennes aktivitet har blitt synlig for både innbyggerne og politiet.

Osipova er kjent for å delta i de fleste demonstrasjonstog, med plakater som fordømmer urett og forbrytelser, med advarsler om fare, og med sympati for menneskers lidelse, om det er naturkatastrofer eller politisk frihet. Hun har forsøkt å få offentlighetens oppmerksomhet rundt gisseldramaet i Beslan (2004), Irak-krigen (2003–2011), Terrorangrepet i Paris 13. november 2015, Bolotnayaplass-saken (2012), Russlands anneksjon av Krim i 2014 og Krigen i Donbas (2014–2023). Hun hedret Boris Nemtsovs minne. I en periode ble hun arrestert ved alle demonstrasjoner,  men så kjørt hjem av politiet. For sin aktivitet i sivilsamfunnet har kunstneren blitt omtalt som «St. Petersburgs samvittighet».

Den 18. april 2017, da hun protesterte mot krigene i Ukraina og Syria, ble hun forulempet og aggressivt skreket til av en mobb. Forbipasserende forsøkte å rive i stykker hennes plakater, kalte den gamle kvinnen «Navalny avskum», og hennes demonstrasjon en «jødisk frimurerprovokasjon», og ropte: «skam over deg, du ødelegger vårt selskap!», «La oss drepe henne!», «Hvis du ikke liker Russland - forsvinn herfra!»

### Etter Russlands invasjon av Ukraina i 2022

Den 2. mars 2022 var Osipova blant de som ble arrestert i St. Petersburg for å protestere mot Russlands invasjon av Ukraina 2022. Bilder av hennes arrestasjon ble vidt delt på sosiale media. Den 24. mars 2022 fortalte hun BBCs redaktør for Russland, Steve Rosenberg, at «etter Russland angrep Ukraina,var hun så sjokkert, at hun ikke spiste på tre  dager. Deretter,  fyllt av sinne, gikk hun ut på gaten for å protestere».

Den 9. mai 2022 ble Osipova angrepet av to unge menn som tok hennes anti-krigs plakat og løp vekk, i det hun var på vei ut fra der hun bodde for å gå til markeringen av *Det udødelige regiment* (en russisk organisasjon, til minne om falne i andre verdenskrig). Etter det ble hun berømt utover Russlands grenser, og ble tildelt æresborgerskap av den italienske byen Milano.

Den 31. januar 2023 ble Osipovas politiske plakater stilt ut i partikontorene til Jabloko på Shpalernayagaten i St. Petersburg, men allerede dagen etter ble plakatene konfiskert av politiet, og deretter sendt for psykologisk og lingvistisk granskning av eksperter under en lovbestemmelse vedrørende «falsknerier om den russiske armé».

## Kunstnerisk stil
Osipova har en klar kunstnerisk stil, forsiktig men også modig og noen ganger tegneserie-aktig. Hennes politiske plakater karakteriseres ved sin orientering mot satire, et svar på «dagens spørsmål», mens hennes kunstneriske uttrykksform er nær primitivismen og har opprinnelse i Andrej Rubljov og Dionisijs fresker. I tillegg til politiske verk, inkluderer Osipovas verk malerier av bystrøk, portretter, blant de portretter av barn.

Osipovas portretter tilsvarer hennes politiske plakater, men står ut fra dem i den større vekt som legges på en persons historie, miljø, forhold og selvforståelse. Kunstnerens landskapsbilder, ofte utført i en impresjonistisk stil, er nesten alltid fylt med tilstedeværelsen av mennesket, dets avsondrethet fra hverdagslivet og gleden over skjønnheten i verden rundt seg. Senter for alt arbeid er St. Petersburg, dets gjenkjennelige panorama og  landemerker, inntrykkene som nærmest overfører til betrakteren byens generelle tilstand.

Osipovas første utstilling av sine verk fant sted i 2015 i St. Petersburg, i kontorene til Open Russia (en  politisk organisasjon, støttet av forretningsmannen Mikhail Khodorkovskij.

En av hennes utstillinger ble beskrevet som «en koselig kjeller med ukomfortable bilder». Det inkluderte en plakat, som viste en mor med et dødt barn. Verket var av en gutt fra Tadsjikistan, Umarali Nazarov, som døde i St. Petersburg etter å ha blitt tatt med makt fra sin mor. I 2019 ble albumet «Stående kunstner med  plakat», navngitt etter et dikt av Mikhail Novitsky, utgitt.

I 2021 ble en utstilling av Osipovas landskapsbilder med St. Petersburg som motiv holdt i Anna Akhmatova litterære minnemuseum.

## Referanser


## Eksterne lenker
* 
* «Putin knuste all motstand. Denne kunstneren klarer han ikke å kue.», fra *[[Aftenposten]]* 28. desember 2023